GLOBALISASt 

Mendatangkan Peluang atau Malapetaka 
kepada Nasib Kaum Pekerja di Malaysia? 



APA ITU GLOBALISASI? 

Istilah 'globalisasi' adalah satu istilah yang terlalu 
umum dan merangkumi berbagai-bagai perkara 
termasuk kesan-kesan ekonomi, budaya, 
teknologi dan maklumat yang kini sudah mampu 
disebarkan ke seluruh pelusuk dunia dengan 
begitu cepat. 



APA ITU GLOBALISASI 
NEOLIBERALISME? 

Apa yang ingin dijelaskan di sini ialah kesan 
globalisasi ekonomi ke atas pekerja seluruh dunia, 
termasuklah pekerja-pekerja di Malaysia. Istilah 
lebih tepat yang perlu diguna pakai ialah 
'neoliberalisme'. 



APA IMPLIKASI GLOBALISASI 
NEOLIBERALISME KE ATAS 
KAUM PEKERJA? 

Selain dari kebebasan dari campur tangan pihak 
kerajaan, globalisasi ekonomi pasaran bebas turut 
mengurangkan kuasa kesatuan-kesatuan pekerja 
yang akhirnya akan merugikan pihak pekerja. 

Hilangnya peranan kesatuan pekerja hanya 
memastikan kebebasan penuh kepadapemilik 
syarikat untuk menentukan gaji yang diberi kepada 
pekerja dan tidak lagi ditentukan dengan 
persetujuan diantara syarikat dan kesatuan buruh. 
Serta undang-undang yang memungkinkan 
kewujudan hak gaji minimum turut hilang dibawah 
globalisasi. Atas tekanan syarikat multinasional 
dan juga polisi pemerintah yang memihak kepada 
pihak pemodal, dan bukan pekerja. 



Neoliberalisme ialah model ekonomi bebas di 
mana kerajaan tidak boleh lagi campur tangan 
dalam sebarang perkara berkenaan dengan 
perdagangan dan pelaburan di mana proses ini 
akan dikuasai oleh pelbagai peraturan dari institusi 
antarabangsa sepertiBank Dunia, Dana 
Kewangan Antarabangsa (IMF) dan Pertubuhan 
Perdagangan Dunia (WTO) yang didominasi oleh 
negara-negara kuasa besar seperti Amerika 
Syarikat. Neoliberalisme memberikan kebebasan 
ekonomi sepenuhnya kepada syarikat pengeluar 
(terutamanya syarikat-syarikat gergasi 
multinasional), pelaburasing dan bank-bank untuk 
menjalankan perdagangan bebas tanpa sebarang 
halangan dalam apa bentuk sekalipun dari pihak 
kerajaan untuk keuntungan maksima. Pihak 
kerajaan hanya berperanan untuk memastikan 
pembubalan polisi dan undang-undang dalaman 
untuk melicinkan proses ini. 

Globalisasi turut memastikan negara-negara 
membangun yang bergantung kepada pelabur 
asing dan syarikat-syarikat luar berlumba-lumba 
untuk memberikan lebih banyak kebebasan 
kepada syarikat-syarikat gergasi, mengurangkan 
gaji pokok pekerja, mengurangkan undang- 
undang yang mempertahankan hak pekerja dan 
persekitaran alam, serta memastikan kerajaan 
akan memberikan pelbagai jenis insentif kepada 
syarikat multinasional yang umumnya akan 
merugikan kaum pekerja. Selain mengurangkan 
peranan kerajaan untuk memberikan 
perlindungan kepada hak asasi rakyat dan 
kesatuan sekerja, globalisasi memastikan 
kesemua perkhidmatan awam seperti air, elektrik, 
perkhidmatan kesihatan, persekolahan, serta 
berbagai jenis sumber alam diswastakan serta 
dimiliki oleh syarikat swasta dan multinasional. 

Penswastaan besar-besaran meliputi semua 
jenis perkhidmatan awam pasti akan dituruti 
dengan pembuangan kerja secara besar-besaran 
juga. Untuk mengurangkan kos, syarikat pasti 
akan mengurangkan jumlah pekerja mereka dan 
ini pasti akan menambahkan jumlah 
pengangguran disusuli dengan harga 
perkhidmatan untuk utiliti seperti air dan elektrik 
naik berlipat-ganda. 




Isu penswastaan meliputi semua jenis 
perkhidmatan awam sudah menjadi realiti di 
Malaysia sejak awal tahun 80-an dan khabarnya 
banyak lagi perkhidmatan awam, utiliti dan 
sumber alam akan diswastakan oleh pihak 
kerajaan. Akhirnya, situasi ini akan memastikan 
penswastaan perkhidmatan awam hanya 
menguntungkan pihak syarikat dan pemegang 
saham serta merugikan pihak pekerja. 



ZON PERDAGANGAN BEBAS: 
Hasil Globalisasi Neoliberalisme 

Apakah kesan globalisasi kepada pekerja- 
pekerja di Zon Perdagangan Bebas (Free 
Trade Zone)? 

Satu contoh jelas yang menunjukkan kuasa 
syarikat-syarikat gergasi multinasional (TNC) 
terhadap pekerja di negara membangun seperti 
Malaysia boleh dilihat di Zon Pedagangan Bebas. 
la juga satu contoh bagaimana pihak kerajaan 
juga turut serta menyambut dan meggubal polisi 
demi membantu syarikat antarabangsa. 

Di Malaysia, satu undang-undang menindas 
sudah wujud sejak tahun 70an, dimana pekerja- 
pekerja elektronik diharamkan dari menubuhkan 
kesatuan sekerja nasional. la dikuatkuasakan 
sebagai cara untuk menarik pelabur asing luar 

negara untuk melabur di Malaysia. Satu perkara 
yang harus difahami ialah dibawah globalisasi 
ekonomi, syarikat multinasional mempunyai 
pengaruh yang sangat besar keatas negara- 
negara membangun. Negara membangun yang 
sangat bergantung kepada pelabur luar akan 
berlumba-lumba untuk mengurangkan gaji 
pekerja, menambahkan jam bekerja setiap hari, 
mengurangkan undang-undang yang wujud untuk 
melindungi pekerja seperti akta berkesatuan serta 
akta perlindungan pekerja, juga terpaksa bekerja 
dalam persekitaran yang tidak selamat. 

Zon Perdagangan Bebas di Malaysia mempunyai 
majoriti pekerja perempuan yang melebihi 80 
peratus dan bekerja di kilang elektronik, 
sementara kadar pekerja yang menjadi ahli 
kesatuan adalah sangat rendah. Kesatuan- 
kesatuan yang wujud pula hanya merupakan 
kesatuan dalam kilang yang tidak mempunyai 
banyak kuasa atau peluang untuk membela nasib 
pekerja. Antara sebab kenapa begitu rendah tahap 
pekerja yang menubuhkan kesatuan sekerja 
adalah akibat dari polisi kerajaan yang 
menghalang pekerja elektronik dari menubuhkan 
kesatuan sekerja nasional di kawasan Zon 
Perdagangan Bebas (FTZ) sejak tahun 1970. 

"Perlumbaan Menuju ke Dasar" (Race to the 
Bottom) seperti ini dimana negara-negara 
membangun berlumba-lumba untuk memberi 
pelbagai jenis insentif kepada syarikat luar 
sementara mengorbankan hak pekerja yang 
hanya merugikan pekerja-pekerja di Malaysia, 
dimana semua hak mereka ditarik hanya untuk 
kepentingan pemegang saham dan untung 
maksima syarikat. Akhirnya, walaupun pelaburan 
dari luar dapat memberikan peluang pekerjaan, 
tapi kaum pekerja secara umumnya dilayan 
seperti pekerja hamba yang dibayar gaji yang 
sangat rendah. 

Pekerja-pekerja di kilang pengeluaran di Malaysia 
juga tidak mempunyai kadar gaji minima yang 
diiktiraf, dimana kadar gaji pekerja secara 
umumnya diantara RM300 hingga RM500 
sebulan. Kemungkinan gaji untuk meningkat 
dibawah era globalisasi adalah sangat rendah 
memandangkan semua negara membangun 
berlumba-lumba untuk mengurangkan kos buruh 
untuk menguntungkan dan mengundang syarikat 
luar supaya melabur di negara masing-masing. 

Pekerja Dunia di bawah Globalisasi 

Pekerja-pekerja di bawah era globalisasi berada 
di dalam situasi terancam. Contoh yang paling 
dekat adalah rakan pekerja dari negara Indonesia 
yang kini berada dalam keadaan yang sangat 
menyedihkan. Kini Indonesia mempunyai kadar 
pengangguran melebihi 40 juta penduduk, 
manakala pekerja-pekerja yang bekerja untuk 
syarikat multinasional hanya mempunyai 
pendapatan kira-kira dua Dollar AS (RM7.60) 
sehari. 

Akibat dari situasi ekonomi yang meruncing dan 
akibat dari tiadanya peluang pekerjaan di 
Indonesia, pekerja Indonesia terpaksa 
menyeberang laut untuk bekerja di negara-negara 
asing untuk mencari sumber pendapatan. 




Pekerja Indonesia yang bekerja di seberang laut 
pula hampir kesemuanya bekerja di dalam bidang 
pekerjaan yang tidak diingini oleh penduduk 
tempatan, dibayar dengan gaji yang rendah dan 
bekerja dalam persekitaran yang tidak selamat. 
Secara umumnya pekerja-pekerja asing dilayan 
dengan hina di negara tumpangan dan dihantar 
pulang apabila khidmat mereka tidak lagi 
diperlukan. 

Adakah ini masa depan pekerja-pekerja Malaysia? 
Terpaksa merantau ke luar negara untuk mencari 
peluang pekerjaan dan dilayan dengan hina? 

APAKAH GLOBALISASI 
NEOLIBERALISME TIDAK BOLEH 
DIELAKKAN? 

Gerakan Rakyat Serantau dan Antarabangsa 

Kini di merata dunia, ramai rakyat tertindas 
sudahpun sedar mengenai polisi globalisasi 
neoliberalisme dan ramai yang bangun 
menentang. Gerakan rakyat menolak polisi 
neoliberalisme ini bukan sahaja berlaku di dalam 
negara (seperti di Thailand, Indonesia, Filipina dan 
Korea Selatan), dimana kaum pekerja bangun 
memprotes polisi kerajaan mereka yang hanya 
menyokong globalisasi neoliberalisme. Malah aksi 
protes juga disusuli diperingkat antarabangsa. 

Pada tahun 1999, satu gerakan rakyat 
antarabangsa menentang globalisasi menjadi 
ketara di Seattle, Amerika Syarikat sewaktu 
persidangan WTO (World Trade Organization/ 
Pertubuhan Perdagangan Antarabangsa) 
diadakan. Pekerja-pekerja dari merata pelusuk 
dunia, wakil-wakil dari kesatuan sekerja, petani, 
kaum perempuan, pencinta alam dan ramai lagi 
rakyat tertindas telah berhimpun untuk protes 
menentang polisi globalisasi ekonomi yang 



Persidangan WTO ini akhirnya gagal dijalankan 
akibat dari tercetusnya protes besar-besaran ini. 



JUST SAY NO TO THE WTO 




mm AGAINST CAPITAL! 

SEATTlf. N0V.29 DIC.3. 1999 



Semenjak dari itu, 
setiap perhimpunan 
forum ekonomi 
neoliberalisme yang 
melibatkan pemilik 
modal, syarikat- 
syarikat besar dan 
wakil-wakil negara 
pasti akan disertai 
dengan perhimpunan 
rakyat tertindas dari 
seluruh dunia. 




Hakikatnya, globalisasi ekonomi neoliberalisme 
adalah bersifat global, dan tiada siapa pun dimana- 
mana pelusuk dunia yang terkecuali dari model 
ekonomi yang menindas pekerja ini. 

Namun, kita sebagai kaum pekerja tetap 
mempunyai pilihan untuk menentukan nasib kita. 
Sama ada kita berdiam diri atau kita sama-sama 
bangun menolak polisi-polisi yang menindas hak 
asasi kita dan generasi akan datang. Kita bukan 
hamba kepada pemilik modal dan globalisasi. Kita 
kaum pekerja adalah peneroka dan pembina 
kemakmuran serta kemajuan negara dan dunia. 
Hasil kemajuan harus dikongsi secara adil 
bersama rakyat. 



BERFIKI 



A GLOBAL, BERTINDAK SECARA LOKAL 





FREE 

to exploit 

